kardosdrur/scandi-wiki huggingface dataset:
Red Bull Ring

Red Bull Ring er et motorsportsanlæg, beliggende ved byen Spielberg i den østrigske delstat Steiermark. Det åbnede i 1969 som Österreichring, og var fra 1970 til 1987, og igen fra 1997 til 2003 under navnet A1-Ring, lagt asfalt til Formel 1-løbet Østrigs Grand Prix. I 2011 genåbnede med det nuværende navn, efter en langvarig ombygning.

Historie 
Efter 2003 var hele Formel 1 arrangementet blevet for stort til banes faciliteter, blev dele af baneanlægget revet ned, herunder pitområdet og hovedtribunen, men byggeriet blev stoppet og banen forblev ubrugelig i mange år, indtil den blev købt af Red Bulls medstifter Dietrich Mateschitz. Derefter blev der postet flere penge i anlægget, og det kunne genåbne 15. maj 2011 med navnet "Red Bull Ring".

I 2014 vendte Formel 1 tilbage til Østrig og banen efter 11 års fravær.

Vindere af Formel 1 i Spielberg

Referencer

Eksterne henvisninger 

 Red Bull Ring på formula1.com
 Foto og beskrivelse af Red Bull Ring på projekt-spielberg.com

Formel 1-baner
Motorsportsanlæg i Østrig
Ring
Etableret i 1969
Steiermark
Dirty Harry går amok

Dirty Harry går amok (originaltitel Magnum Force) er en amerikansk actionfilm fra 1973. Det er den anden film i Dirty Harry-serien med Clint Eastwood i hovedrollen som politimanden Harry Callahan. Den første film, Dirty Harry, udkom i 1971, og Dirty Harry går amok blev efterfulgt af Dirty Harry renser ud i 1976 og senere Dirty Harry vender tilbage i 1983.

Ted Post, der også instruerede Eastwood i tv-serien Rawhide og filmen Hang 'Em High, var instruktør på filmen. Manuskriptet blev skrevet af John Milius (som også omskrev manuskript til den oprindelige Dirty Harry-film) og Michael Cimino. Filmen inkluderer tidlige optrædender fra David Soul, Tim Matheson og Robert Urich. Med en spilletid på 124 minutter og er den længste af Dirty Harry-filmene.

Handling 
En selvtægts-gruppe klædt i politiuniformer har begyndt at myrde San Franciscos mest kendte gangstere. En efter en får kæltringene som er undsluppet tiltale, den straf de fortjener. Harry Callahan (Clint Eastwood) bliver sat på sagen og desto nærmere han kommer løsningen, skønner han, at hans eget liv er i fare. Efterhånden viser det sig at finskytter i politiets rækker står bag drabene, men det stopper ikke her.

Callahan bruger som altid sin .44 Magnum revolver til at håndhæve loven.

Medvirkende 
Clint Eastwood som SFPD Homicide Inspector Harry Callahan  
Hal Holbrook som SFPD Homicide Lt. Neil Briggs
David Soul som SFPD Traffic Officer John Davis
Tim Matheson som SFPD Traffic Officer Phil Sweet
Kip Niven som SFPD Traffic Officer Alan "Red" Astrachan
Robert Urich som SFPD Traffic Officer Mike Grimes
Felton Perry som SFPD Stakeout Inspector Earlington "Early" Smith  
Mitch Ryan som SFPD Traffic Officer Charlie McCoy 
Margaret Avery som prostitueret
Bob McClurg som taxachauffør
John Mitchum som SFPD Stakeout Inspector Frank DiGiorgio  
Albert Popwell som alfons, J.J. Wilson
Richard Devon som Carmine Ricca
Christine White som Carol McCoy
Tony Giorgio som Frank Palancio
Suzanne Somers som pool-pige med en ny ring
Jack Kosslyn som Walter
Bob March som Estabrook
Adele Yoshioka som Sunny

Modtagelse 
I åbningsweekenden indspillede Dirty Harry går amok for $6.871.011. I USA indspillede den for sammenlagt $44.680.473, hvilket gjorde den mere succesfuld end den første film og den sjettemest indbringende film i 1973.

New York Times kritikere som Nora Sayre kritiserede de modstridende moralske temaer i filmen, og Frank Rich mente at det "var det samme gamle materiale". Pauline Kael, der har været en hård kritiker af Eastwoods arbejde i mange år, hånede hans præstation som Dirty Harry, og kommenterede at "Han er ikke en skuespiller, så man kan dårligt kalde ham en skidt skuespiller. Han ville blive nødt til at gøre noget, før at vi kunne opfatte ham som dårlig til det. Og skuespil er ikke krævet af ham i Magnum Force". Rotten Tomatoes har samlet 20 anmeldelser og vurderet at 80% af dem var positive.

Referencer 

Litteratur

Eksterne henvisninger 
 
 

Amerikanske film fra 1973
Actionfilm fra USA
Går amok
Henning Boel

Henning Boel (født 15. august 1945) er en dansk tidligere fodboldspiller, der spillede professionel i USA og Skotland. Han er mest kendt for at have vundet Scottish Cup 1970 med Aberdeen samt være en del af Aberdeen FC "Hall of Fame", som han blev indlemmet i i 2003. Boel spillede desuden 15 kampe for Danmarks fodboldlandshold.

Referencer

Eksterne henvisninger 

Fodboldspillere fra Danmark
Fodboldspillere fra Ikast Forenede Sportsklubber
Fodboldspillere fra Aberdeen F.C.
Martin Andersen

Martin Andersen (født 7. november 1986) er en dansk fodboldspiller, der spiller for FC Roskilde som midtbane.

Referencer

Eksterne henvisninger 

Martin Andersen  på FC Roskilde
Martin Andersen på svenskfotball.se

Fodboldspillere fra Danmark
Fodboldspillere fra Brabrand IF
Fodboldspillere fra Lyngby Boldklub
Fodboldspillere fra FC Roskilde
Martin Andersen (flertydig)

Martin Andersen (født 1986) er en dansk fodboldspiller

Martin Andersen kan også referere til:
 Martin Adolf Andersen (1844–?) – norsk politiker
 Martin Andersen Nexø (1869–1954) – dansk forfatter
 Florida State Road 528 – også kendt som Martin Andersen Beachline Expressway
Kristoffer Andersen

Kristoffer Andersen (født 9. december 1985) er en belgisk-dansk tidligere fodboldspiller og nu assistenttræner for Eupen.

Personligt liv 
Andersen er en søn af Henrik Andersen og en belgisk mor. Han er født i 1985 i Etterbeek, på et tidspunkt hvor Henrik Andersen spillede for RSC Anderlecht. Da Henrik Andersen i 1990 skiftede til 1. FC Köln, flyttede familien til Eupen, der ligger tæt på grænsen til Tyskland. Familien blev boende i Eupen efter Henrik Andersens karrierestop i 1998.

Fodboldkarriere 
Andersen begyndte sin fodboldkarriere i Belgien, men skiftede i 2007 til Borussia Mönchengladbachs andethold. Han spillede derefter i en række tyske klubber, og endte sin karriere i Fortuna Köln.

I juni 2020 blev Andersen ny assistenttræner i Alemannia Aachen. Da cheftræner Stefan Vollmerhausen blev fyret den 10. februar 2021, blev Andersen ny cheftræner for klubben.

I juli 2021 blev Andersen ny assistenttræner i den belgiske klub Eupen.

Referencer

Eksterne henvisninger 

Fodboldspillere fra Belgien
Fodboldspillere fra Danmark
Fodboldspillere fra RSC Anderlecht
Fodboldspillere fra Standard Liège
Fodboldspillere fra Borussia Mönchengladbach
Fodboldspillere fra MSV Duisburg
Fodboldspillere fra VfL Osnabrück
Fodboldspillere fra Alemannia Aachen
Fodboldspillere fra Fortuna Köln
Henrik Agerbeck

Henrik Herbert Agerbeck (født 10. september 1956), kendt som Henrik Agerbeck, er en dansk tidligere fodboldspiller, der spillede som angriber. Han startede sin karriere i Kjøbenhavns Boldklub, med hvem han vandt Danmarksturneringen i fodbold 1974. 

I 1978 blev han professionel i den tyske klub Hertha BSC. I sin første sæson for Hertha nåede klubben med Henrik Agerbeck semifinalerne i UEFA Cup. Efter to sæsoner rykkede Hertha Berlin dog ud af Bundesligaen, og Henrik Agerbeck skiftede til de franske mestre FC Nantes. Den første sæson blev Henrik Agerbeck nummer to med FC Nantes, og to år senere i 1983 lykkedes det Henrik Agerbeck at blive fransk mester med klubben. Han spillede herefter tre sæsoner for FC Sochaux-Montbéliard og siden for en række franske klubber.

Han spillede fire kampe for Danmarks fodboldlandshold.

Referencer

Eksterne henvisninger 
 

Fodboldspillere fra Danmark
Fodboldspillere fra Kjøbenhavns Boldklub
Fodboldspillere fra Hertha BSC Berlin
Fodboldspillere fra FC Nantes
Fodboldspillere fra FC Sochaux-Montbéliard
Personer fra Frederiksberg
Melbourne Grand Prix Circuit

Melbourne Grand Prix Circuit, ofte omtalt som Albert Park, er en gade motorsportsbane rundt om søen i Albert Park, fem kilometer syd for centrum af Melbourne i Australien. Siden 1996 har banen lagt asfalt til Formel 1-løbet Australiens Grand Prix. Løbet havde siden  været afholdt på gadebanen i Adelaide. Albert Park har siden  haft æren af at være vært for årets første løb i Formel 1, med undtagelse af 2006, hvor løbet blev kørt på Bahrain International Circuit i Bahrain.

Ni måneder om året er der offentlig adgang på det meste af den 5,3 km lange rundstrækning.

Vindere af Formel 1 i Melbourne

Eksterne henvisninger 

 Melbourne Grand Prix Circuit på formula1.com
 Australiens Formel 1 Grand Prix på grandprix.com.au

Formel 1-baner
Motorsportsanlæg i Australien
Grand Prix Circuit
Etableret i 1953
Unser Lied für Stockholm

"Unser Lied für Stockholm" (dansk: "Vores sang til Stockholm") var den musikkonkurrence, hvor Tysklands bidrag til Eurovision Song Contest 2016 blev valgt. Konkurrencen fandt sted den 25. februar 2016 i Köln-Mülheilm-Studios Brainpool i Köln, med Barbara Schöneberger som vært. Ti numre konkurrerede under showet, og vinderen blev udvalgt gennem en teleafstemning.

De ti deltagende numre blev annonceret den 12. januar 2016.

Format 
Vinderen blev fundet gennem to offentlige afstemningsrunder via fastnettelefon, SMS og app.

Deltagere

Alle deltagere

Første runde 
I første runde fremførte alle ti deltagere deres sange. De tre deltagere, der fik flest stemmer, fortsatte til finalerunden.

Anden runde (finalerunden) 
De tre finalister fremførte deres sange igen. Deltageren med flest stemmer blev erklæret som vinder og repræsenterer Tyskland ved Eurovision Song Contest 2016.

Pauseunderholdning 
Mens afstemningen fandt sted, fremførte The BossHoss sammen med The Common Linnets, som repræsenterede Nederlandene i 2014, deres nye sang "Jolene".

Transmission 
Seere rundt om i Europa havde mulighed for at følge med via livestreaming på Eurovisions hjemmeside.

Noter 

Eurovision Song Contest
Holt (traktor)

Holt traktor var et køretøj med larvefødder, som blev anvendt som trækkraft. Den blev fremstillet af Holt Manufacturing Company, som var opkaldt efter Benjamin Holt.
Mellem 1908 og 1913 blev 27 af de første 100 Holt larvefods traktorer benyttet ved bygningen af Los Angeles akvadukten, som dannede et grodt grundlag for afprøvning af disse maskiner.

Militær brug 
Deres mest berømte anvendelse var af de britiske, franske og amerikanske hære under 1. Verdenskrig, hvor de trak tungt artilleri. I 1916 var over 1.000 i brug af briterne og ved krigens slutning havde omkring 10.000 været i brug.

Specifikationer 
Der var mindst to typer, som blev brugt til militære formål: Holt 75 og Holt 120. 120 hk modellen havde en rorpind til styring foran, som normalt var dækket. Den vejede omkring 8.200 kg. 75 hk modellen benyttede de to larvefødder til styring. Den havde en højeste hastighed på 25 km/t og havde en benzinmotor.

Kilder 
 Holt Tractors Photo Archive: An Album of Steam and Early Gas Tractors,

Henvisninger

Eksterne kilder 

 Holt tractor models

Traktorer
Militærkøretøjer
Slagteren ved Kultorvet

Slagteren ved Kultorvet (tidligere Lammeslagteren) er en slagter, der ligger på Frederiksborggade tæt ved Kultorvet i København. Forretningen blev grundlagt i 1888 og er dermed blandt landets ældste slagtere.

De ansatte i butikken bærer bowlerhatte, som slagtere traditionelt har gjort det.

Siden 1997 har alt slagterforretningens kød været økologisk.
Op til jul bliver der produceret blodpølse til en lille mængde faste kunder.

Historie 
Slagterforretningen blev etableret, da slagtermester Niels Hansen åbnede d. 1. oktober 1888. Han havde fire andre butikker rundt om i København. Butikken blev overdraget til Christensen og Engberg i 1929. Engberg blev eneejer i 1933, da Christensen forlod den pga. alkoholisme.

I 1950'erne blev butikken omdøbt til Lammeslagteren, da Engberg begyndte at importere lammekød fra New Zealand. Han drev forretningen frem til 1970, da han i en alder af 82 år solgte den videre til "Kesse" Meisler Jørgensen fra Kødbyen. Jørgensen drev herefter slagterbutikken i de følgende 14 år. I starten af 1980'erne solgte han den til sin søn Niels, men det var fortsat den gamle Jørgensen, der stod i butikken. Han døde i 1984.

I 1989 blev butikken videresolgt til den Jens "Slagter" Petersen og hans nu forhenværende kompagnon Jan Nielsen, der tidligere havde arbejdet i Birkerød. Jens Slagter havde desuden tidligere arbejdet i London og Australien. Nielsen overlod sit ejerskab til Ken Siems i 1995. Han solgte sit ejerskab igen i 2001, hvorefter forretningen fusionerede med Jens Slagters tidligere slagterforretning i Birkerød. Som følge af økonomiske problemer blev de dog splittet op i to selvstændige butikker igen i sommeren 2003.

I 2004 blev Jens Slagter kåret til "Årets Laugsmester" af Københavns Slagterlaug.

I 2014 blev Slagteren ved Kultorvet dømt til at betale 190.000 kr. i bøde, efter at butikken havde haft en udenlandsstuderende ansat over de 15 timer om ugen, som loven tillader. Dommen blev kritiseret af Dansk Erhverv, og Jens Slagter ankede dommen, men tabte året efter sagen ved Vestre Landsret og måtte betale bøden, der blev nedsat til 125.000 kr. I protest mod at der var gået "ged" i systemet, delte han gratis grillet gedekød ud ved forretningen. Kødet kom fra det økologiske landbrug Knuthenlund på Lolland.

Jens Slagter døde den 28. december 2017.

Referencer

Eksterne henvisninger 

 
 Smiley på Fødevarestyrelsens hjemmeside

Danske virksomheder etableret i 1888
Indre By (København)
Butikker i København
Slagtere fra Danmark
Slagterbutikker i Danmark
Første spadestik

Det første spadestik er en ceremoni, der fejrer starten af konstruktionen af en bygning eller andet anlæg. Det er ofte ledende politikere eller forretningsfolk som foretager handlingen.

Se også 
 Rejsegilde
 Grundsten

Eksterne henvisninger 

Arkitektur
Traditioner
Præsentationsprogram

Et præsentationsprogram er et program, som regel en del af en kontorpakke, hvormed man kan lave ”slides” (oprindeligt har man anvendt 35 mm lysbilleder), dvs. billeder til fremvisning på et lærred med en storskærmsprojektor, på en stor computerskærm eller som billeder på en overheadprojektor (det sidste er sjældent i dag), under afholdelsen af et foredrag, en præsentation. 

En præsentation, et slide show, består af en række billeder, der på kommando (eller styret af en timer) afløser hinanden. Billederne opbygges i en form for editor, hvor tekst og grafik kan indsættes. Forskellig overblændingseffekter kan benyttes ved skift mellem billederne, lige som elementer på et billede kan vises med forskellige effekter. 

Slides kan udskrives og udleveres til mødedeltagere og andre, ofte under betegnelsen handouts. Udskrifterne kan være suppleret med uddybende tekst. De kan også eksporteres som PDF-filer eller animationer til internettet.

At lave en præsentation, hvor man kan fastholde tilskuernes opmærksomhed i længere tid, kan være svært. Mange er tilbøjelige til at lade tankerne vandre, hvis de bliver præsenteret for slide efter slide. Dette benævnes lidt sarkastisk som ”death by Powerpoint”.

Eksempler 
 PowerPoint – et præsentationsprogram fra Microsoft
 Impress – open source program fra OpenOffice/LibreOffice-pakken
 BRUNO / HP-Draw – det første kommercielle præsentationsprogram
 VCN ExecuVision – et andet tidligt program
Lørenbanen

Lørenbanen (under planlægningen kaldet Haslesvingen, senere Lørensvingen) er en strækning på T-banen i Oslo, der åbnede 3. april 2016, og som forbinder Sinsen på T-baneringen med Økern på Grorudbanen. Den 1,6 km lange bane går i tunnel fra Sinsen til lige før Økern med Løren Station undervejs.

Banen betjenes af T-banens linje 4, der går fra Vestli på Grorudbanen via Lørenbanen, T-baneringen, Sognsvannsbanen, Fellestunnelen og Lambertseterbanen til Bergkrystallen.

Med etableringen af banen fik man en direkte forbindelse mellem Grorudbanen og T-baneringen. Den gør det muligt at køre tog fra øst mod vest på T-banenettet og omvendt uden at tære på kapaciteten i Fellestunnelen. Byggeriet blev sat i gang 3. juni 2013. Lørenbanen har såkaldt metrostandard og universelt design, mens Løren Station er en station af høj standard.

Historie 
Formålet med etableringen af Lørenbanen var at etablere en ny forbindelse for en direkte linje mellem Grorudbanen og T-baneringen mod nord. Det medførte at man kunne øge den hidtidige kapacitet på T-banen med op til 30 % og aflaste Fellestunnelen gennem Sentrum med et tog fra Grorudbanen, så Østensjøbanen i stedet kunne få øget frekvensen fra et til to tog hvert kvarter. Desuden kunne man etablere Løren Station i byudviklingsområdet ved Løren og derved give de nye boligområder adgang til T-banen.

Muligheden for Lørenbanen kom med etableringen af T-baneringen i 2000-2006. Realiseringen af Lørenbanen vil udnytte T-baneringens potentiale yderligere. Sammenlignet med T-baneringen er Lørenbanen væsentlig mindre: førstnævnte er på 5 km med tre stationer, mens Lørenbanen er på 1,6 km med kun en station. Projektet er finansieret via Oslopakke 3.

Under fastsættelsen af planlægningen kom det frem, at "Jernbaneverket er positive overfor projektet, som er et godt alternativ til persontrafik på Alnabanen. Persontrafik på Alnabanen blev undersøgt i 2006, og konklusionen var at investeringerne var alt for høje i forhold til et meget usikkert trafikgrundlag. Konklusionen blev støttet af Stortinget og ministeriet."

Planen for banen blev vedtaget 14. december 2011. Den kom på finansloven for 2013, hvor man regnede med, at den ville koste næsten en million pr. meter, inklusive stationen. Byggeriet gik i gang 3. juni 2013. Banen åbnede 3. april 2016.

Noter

Eksterne henvisninger 
 Lørenbanen – Sporveien

T-banen i Oslo
Etableret i 2016
Vorbjerg Gravhøje

Vorbjerg Gravhøje er en række markante gravhøje i landskabet mellem Vestbirk og Nim i Horsens Kommune. Højene der ligger i tre grupper, Vorbjerg Høje, Møgelbjerg der som den højeste ligger 109 meter over havet og Slagballe Banke, blev fredet i 1958 og 1959. Det var Nationalmuseet, der ønskede fredningen gennemført, fordi man frygtede at området ellers ville blive beplantet, udnyttet til grusgrav eller lignende. Nationalmuseet skrev at de “7 meget anseelige og velbevarede høje, tilsammen udgør en af de mest imponerende grupper i hele landet – højt beliggende i et naturskønt, uopdyrket areal, bevokset med lyng, græs og gyvel, og med en enestående udsigt mod øst og vest”.

Eksterne kilder og henvisninger

 Om højene og fredningen  på fredninger.dk
 Om området  på horsensmuseum.dk

Fredede arealer i Danmark
Lokaliteter i Horsens Kommune
Kjell Westö

Kjell Westö (født 6. august 1961 i Helsingfors) er en finlandssvensk forfatter.

Westö, der er uddannet i litteraturvidenskab og journalistik, debuterede i 1986 med digtsamlingen Tango orange. Et betydningsfuldt tema i forfatterskabet er den finske borgerkrig og de eftervirkninger, den har givet i det finske samfund. Westö er i de seneste år blevet tildelt en række litteraturpriser, heriblandt Samfundet De Nios store pris (2001) og Finlandia-prisen (2006), sidstnævnte for romanen Der hvor vi gik engang. I 2014 tildeltes han Nordisk Råds Litteraturpris for romanen Luftspejling 38.

Flere af hans romaner er oversat til dansk, alle af Jesper Klint Kistorp.

Romaner oversat til dansk 
 Dragerne over Helsingfors (svensk: Drakarna över Helsingfors, 1996). Batzer & Co/Roskilde Bogcafé, 2018. 
 Faren ved at være en Skrake (svensk: Vådan av att vara Skrake, 2000). Athene, 2003. . Revideret udgave: Det ulyksalige ved at være en Skrake. Batzer & Co, 2014. 
 Lang (svensk: Lang, 2002). Athene, 2003. 
 Der hvor vi gik engang (svensk: Där vi en gång gått, 2006). Batzer & Co/Roskilde Bogcafé, 2015. 
 Luftspejling 38 (svensk: Hägring 38, 2013). Batzer & Co/Roskilde Bogcafé, 2014. 
 Den svovlgule himmel (svensk: Den svavelgula himlen, 2017). Batzer & Co/Roskilde Bogcafé, 2017. 
 Tritonus – en skærgårdsfortælling (svensk: Tritonus – En skärgårdsberättelse, 2020). Gutkind, 2020.

Noter

Eksterne henvisninger 

 
 Kjell Westö på Litteratursiden.dk
 Kjell Westö på Forfatterweb.dk
 Forlaget Batzer & Co om Kjell Westö

Romanforfattere fra Finland
Finlandssvenske forfattere
Modtagere af Nordisk Råds Litteraturpris
Personer fra Helsinki
Red Bull BC One

Red Bull BC One er et internationalt mesterskab i breakdance, grundlagt i 2004 af den østrigske virksomhed Red Bull GmbH.

Konkurrencen er for solodansere, såkaldte "B-Boys". Hvert år bliver der afholdt regionale mesterskaber i Nordamerika, Østeuropa, Vesteuropa, Latinamerika, Asien, Stillehavsområdet, Mellemøsten og Afrika. Herfra går der samlet 16 personer videre til den store knockout finale, hvor der bliver konkurreret i én-mod-én kampe, der afgøres af et panel af fem dommere. 

Den første BC One finale blev afholdt i 2004 i Biel/Bienne, Schweiz.

Eksterne henvisninger 

Red Bull BC Ones officielle hjemmeside

BC One
Etableret i 2004
Dansekonkurrencer
Autódromo José Carlos Pace

Autódromo José Carlos Pace, tidligere Interlagos, er et motorsportsanlæg ved São Paulo i Brasilien. I 1973 lagde banen første gang asfalt til et løb i Formel 1-serien, da Brasiliens Grand Prix blev kørt her. Dette fortsatte indtil 1980, hvor der var en pause indtil 1990, hvor der igen blev kørt Formel 1 hvert år på banen, og har gjort det siden.

Første spadestik til banen blev taget i 1938, og den blev indviet 12. maj 1940. Banen er opkaldt efter den brasilianske racerkører José Carlos Pace, der omkom i en flyulykke i 1977.

Eksterne henvisninger 

 Interlagos på formula1.com
 Autódromo José Carlos Paces officielle hjemmeside

Formel 1-baner
Motorsportsanlæg i Brasilien
São Paulo
Etableret i 1940
Yas Marina Circuit

Yas Marina Circuit er et motorsportsanlæg ved Abu Dhabi i de Forenede Arabiske Emirater. Banen har siden sin åbning i 2009 lagt asfalt til Formel 1-løbet Abu Dhabis Grand Prix. Anlægget er bygget på den kunstige ø Yas, og var den anden Formel 1-bane i Mellemøsten, efter at Bahrain International Circuit blev indviet i 2004. 

Banen var oprindeligt planlagt som en gadebane, men det blev senere ændret til en permanent racerbane. Der er 21 sving snoede rundt på øen, forbi lystbådehavnen og gennem Yas Marina Hotel. Der er fem store tilskuertribuner rundt på banen. Lige ved banen findes forlystelsesparken Ferrari World.

Yas Marina Circuit blev bygget af firmaet Aldar, som også byggede parken, havn, hoteller og strande, der omgiver området.

Vindere af Formel 1 på Yas Marina

Referencer

Eksterne henvisninger 

 Yas Marina Circuit på formula1.com
 Yas Marina Circuits officielle hjemmeside

Formel 1-baner
Motorsportsanlæg i Forenede Arabiske Emirater
Idrætsanlæg i Abu Dhabi
Etableret i 2009
Gochujang

Gochujang er en fermenteret peber-pasta fra Sydkorea, som består af rød chili, ris, fermenterede sojabønner og salt. Gochujang er meget brugt i det koreanske køkken, for eksempel i retten Bibimbap.

Eksterne henvisninger 

Mad fra Korea
Reumakirurgi

Reumakirurgien er et område inden for ortopedi som inkluderer kirurgisk behandling af patienter med rheumatisk sygdom. Formålet med disse handlinger er at begrænse sygdomsaktivitet, lindre smerte og forbedre funktion.

Reumakirurgiske indgriben kan opdeles i to hovedgrupper. Den ene er tidligt synovektomi hvor det betændte synovium fjernes for at forhindre spredning og stoppe ødelæggelsen. Den anden hovedgruppe kaldes korrigerende indgreb, dvs. operationer udført efter ødelæggelserne har fundet sted. Blandt disse er ledproteser, fjernelse af løse ben- eller bruskfragmenter, og en række indgreb med henblik på repositionering og / eller stabilisering af leddene.

Historisk udvikling 
Rheumakirurgien opstod i et samarbejde mellem reumatologer og ortopædkirurger i Heinola, Finland, i løbet af 1950'erne.

I 1970 estimerede en norsk undersøgelse at mindst 50% af patienterne med rheumatisk sygdom krævede reumakirurgi som en integreret del af behandlingen. Efter 2000 skiftet fokus for behandling af patienter med reumatiske sygdomme, således at behandling med såkaldte sygdomsmodificerende lægemidler blev vigtigere, mens operationer blev udført mindre hyppigt. At opretholde rekruttering til området har også været en udfordring.

Referencer 

Medicinhistorie
Kirurgiske behandlinger
Rheumatologi